Author: Ladislav Mravec
Last saved by: Chudá Viera
Company: Hewlett-Packard Company

Správa zo zahraničnej pracovnej cesty

1.  Účastník ZPC:
Meno:					Mgr. Ladislav Mravec
Vysielajúca organizácia:		Ministerstvo školstva, vedy, výskumu a športu SR, sekcia štátnej starostlivosti o šport
Adresa:					Stromová 1, 813 30 Bratislava 
Pracovné zaradenie:			štátny radca
Znalosť jazykov:				anglicky, nemecky
2.  Zahraničná pracovná cesta:
Štát:					Poľsko
Mesto:					Varšava
Vykonaná:					24. - 26. februára 2013
Prijímajúca organizácia:		Ministerstvo športu a turizmu Poľskej republiky
Adresa:		Senatorska 12, Varšava
Účel cesty:		4. zasadnutie expertnej skupiny EÚ "Športové štatistiky" (ďalej len expertná skupina)
Spôsob financovania:	MŠVVaŠ SR
3.  Rámcový program pobytu:
24.02.2013		prílet do Varšavy
25.02.2013		1. deň rokovaní
26.02.2013		2. deň rokovaní
	odlet do Viedne

Harmonogram

1. deň 	Úvod
	Aktuálne informácie Európskej komisie (EK) zo športu

Štúdia na možnú budúcu monitorovaciu funkciu športu v EÚ
	Prezentácia výsledkov (konzorcium vedené Mulierovým inštitútom) Diskusia k prezentovaným výsledkom
	Tour de table o pokroku na národných športových satelitných účtoch
	Stav národných športových satelitných účtov (ďalej len ŠSÚ) jednotlivých členských krajín, plánované vydanie publikácie EK o ŠSÚ a diskusia expertnej skupiny
2. deň	Úloha 3: Odporúčania založené na štúdii o možnej budúcej monitorovacej funkcii športu v EÚ, vrátane správ o pokroku na národných ŠSÚ a návrhy pre budúcu prácu na úrovni EÚ v oblasti športových štatistík
- Prezentácia návrhu dokumentu hlavným expertom
- Diskusia expertnej skupiny

Pracovný plán
Všeobecný rámec práce novovzniknutých expertných skupín EÚ
Na základe pracovného plánu EÚ pre šport 2011-2014, Bielej knihy o športe 2007 a Správe o športe 2011 sa Rada EÚ rozhodla za účelom podpory implementácie pracovného plánu ustanoviť 6 expertných skupín, ktoré by mali nadviazať na prácu bývalých neformálnych pracovných skupín EÚ. Jednou z nich je expertná skupina „Športové štatistiky“, ktorá nadväzuje na prácu predchádzajúcej neformálnej skupiny EÚ „Šport a ekonomika“.
Pracovný rozsah expertnej skupiny „Športové štatistiky“
Pracovný program pre šport EÚ identifikoval ekonomické aspekty športu, konkrétne vytváranie politík (stratégií a postupov) založených na relevantných poznatkoch – dôkazoch ako prioritnú tému pre spoluprácu v športe na úrovni EÚ.
Jedným zo špecifických cieľov štúdie je vyvinúť metodologickú koncepciu, ktorá bude brať do úvahy ekonomický dopad športu na národnej úrovni (členské štáty EÚ-27) ako aj na úrovni EÚ, založenej na Vilniuskej definícii športu.
Hlavné úlohy expertnej skupiny
Do expertnej skupiny sa prihlásilo 16 členských krajín EÚ: AT, BE, CY, DE, DK, EE, FR, HU, IR, LT, LU, NL, PL, RO, SK, UK.
Predseda expertnej skupiny je pán Christian Helmenstein (Sports Econ Austria - SpEA).
Na stretnutiach expertnej skupiny sa môžu zúčastňovať tieto organizácie:
•	EOC EU Office (European Olympic Committees- Európske olympijské výbory)
•	Rütter + Partner (Švajčiarsko)
•	Federácia európskeho priemyslu so športovým tovarom (FESI - Federation of the European Sporting Goods Industry)
•	News Media Coalition
Stanovené boli tieto hlavné úlohy, ktoré by mala expertná skupina dodať:
1.	Tvorba štúdie prínosu športu k ekonomickému rastu a zamestnanosti v EÚ
2.	Príprava manuálu pre národné štatistické úrady ako vytvoriť športové satelitné účty.
3.	Štúdia budúcej možnej monitorovacej funkcii športu na úrovni EÚ vrátane správy o činnosti pri zriaďovaní národných športových satelitných účtov a návrhy pre budúcu činnosť na poli športových štatistík.
4. Stručný priebeh rokovaní
Na 4. stretnutí expertnej skupiny sa zúčastnili členské krajiny EÚ: AT, BE, CY, DE, DK, FR, HU, LT, LU, SK, UK ako aj zástupca CH, SE a ES a News Media Coalition ako pozorovateľ.
EK na začiatok uviedla aktuálne informácie z oblasti športu a športových štatistík. V Úradnom vestníku Európskej únie v Záveroch Rady a zástupcov vlád členských štátov zasadajúcich v Rade z 27. novembra 2012 o zvyšovaní využiteľnosti podkladov pre tvorbu politiky v oblasti športu (2012/C 393/06) boli publikované aj výzvy členským štátom, aby
a)	napredovali v dobrovoľnom rozvíjaní ŠSÚ využívaním dostupných metodických nástrojov a existujúcich štruktúr spolupráce na úrovni EÚ
b)	podporovali iniciatívy zamerané na zlepšenie zberu a šírenia informácií a údajov o športe vrátane existujúcich vnútroštátnych údajov ako prostriedkov na posilnenie politík v oblasti športu vychádzajúcich z faktov.
Štúdia o možnej budúcej monitorovacej funkcii športu v EÚ vrátane správ o pokroku týkajúcich sa národných športových satelitných účtov
Na stretnutí expertnej skupiny XG STAT bola prezentovaná finálna verzia štúdie zameranej na zistenie, či by bolo uskutočniteľné zriadenie monitorovacej funkcie športu a ak áno za akých podmienok a v akej forme. Dôraz bol kladený na tri hlavné oblasti a to šport a zdravie, sociálne aspekty športu a ekonomické aspekty športu. Štúdia bola realizovaná prostredníctvom dotazníka, riadených telefonických rozhovorov a workshopu s vybranými osobami riadených telefonických rozhovorov.
Hlavné otázky tejto štúdie boli:
1.	Aké sú hlavné elementy pri tvorbe monitorovacej funkcie športu v EÚ ktorá by mala slúžiť k analýze trendov, zberu dát, interpretácii štatistík, uľahčovaniu výskumov, uskutočňovaniu prieskumov a štúdií ako aj k podpore výmeny informácií?

2.	Aké sú súčasné procesy a siete záujmových skupín zhromažďovania údajov v EÚ v troch hlavných oblastiach: (1) šport a zdravie (napr. zdraviu prospešné telesné aktivity), (2) sociálne aspekty športu (napr. aktívna účasť v športe) a (3) ekonomické aspekty športu (napr. HDP, zamestnanosť v športe)?

3.	Aké sú hlavné prekážky pri zriadení monitorovacej funkcie športu v EÚ v oblastiach športu a zdravia, sociálnych aspektoch športu a ekonomických aspektoch športu?
Štúdia sa spustila v decembri 2011 a bola ukončená koncom roka 2012. Štúdiou bolo zistené, že dáta na národnej úrovni sú zhromažďované prevažne prostredníctvom národných štatistických úradov a výskumných agentúr. Výmeny poznatkov medzi členskými štátmi sú veľmi obmedzené a obmedzené je aj povedomie o príkladoch dobrej praxe z iných členských štátoch.
Neexistuje ani webová stránka, alebo správa, kde by boli informácie o športe v Európe (ako celku alebo v jednotlivých členských štátoch) centrálne uložené a sprístupnené pre záujemcov, ako je napríklad publikácia Eurostatu o štatistike v oblasti kultúry. Väčšina odborníkov a zúčastnených strán je nespokojných s dostupnosťou informácií na úrovni EÚ.
64% respondentov považuje za veľmi dôležité lepšie monitorovanie športu, z toho na národnej úrovni (66%) a oveľa viac na medzinárodnej úrovni (86%). Za najdôležitejšie elementy monitorovacej funkcie športu sú považované "lepšie údaje o vývoji trendov" a "ľahší prístup k existujúcim informáciám".
Existujú jasné rozdiely medzi oblasťou sociálnych aspektov športu, športu a zdravia, a ekonomickými aspektmi športu. Ekonomické aspekty športu sa spoliehajú na sekundárnu analýzu dát zozbieraných národnými štatistickými úradmi. V sociálnych aspektoch športu a v športe a zdraví sa kladie viac dôraz na diskusiu, rozvoj relevantných štandardov a tvorbu efektívnych politík, ktoré by dokázali meniť správanie sa občanov. Oblasť športu a zdravia je v porovnaní s oblasťou sociálnych aspektov športu je o krok ďalej pokiaľ ide o zber údajov, stanovovanie noriem a publikovanie výstupov v databázach a na webových stránkach.
Eurostat pomaly zvažuje preberanie športu do svojej činnosti, ako to robí napríklad v oblasti kultúry a cestovného ruchu. Súčasné pracovné aktivity Eurostatu ponúkajú viacero možností, ktoré môžu prispieť k monitorovaniu športu v Európe.
Zúčastnené strany a záujmové skupiny v spomenutých oblastiach športu vyjadrili veľký záujem o výsledky monitorovacej funkcie športu v EÚ a sú ochotní prispieť k jej úspechu (napr. poskytovaním vstupov, zdieľaním dát, prispievaním k šíreniu a diskutovaniu výsledkov). Je veľmi dôležité, aby
a)	sa monitorovacia funkcia športu zameriavala na potreby všetkých aktérov v daných oblastiach (politikov, zúčastnených strán a výskumníkov)
b)	boli výsledky monitorovacej úlohy uznávané ako nezávislé
c)	tieto informácie boli verejne k dispozícii
d)	tieto informácie slúžili tvorcom politík a zúčastneným stranám v ich debatách založených na dôkazoch.
Odporúčania založené na štúdii o možnej budúcej monitorovacej funkcii športu v EÚ, vrátane správ o pokroku na národných SSÚ a návrhy pre budúcu prácu na úrovni EÚ v oblasti športových štatistík
V nadväznosti na výsledky štúdie o možnej budúcej monitorovacej funkcii športu v EÚ by bolo dobré podporiť zlepšenie zberu a šírenia údajov a informácií týkajúcich sa športu a fyzickej aktivity, vrátane existujúcich národných dát. V tejto súvislosti boli vytvorené nasledujúce odporúčania založené na štúdii:
•	Rozvíjať pracovné štruktúry slúžiace k podpore monitorovacej funkcie športu v EÚ, vrátane vytvorenia výskumných sietí záujmových skupín a integrácie vzdelávacích inštitúcií

•	Vytvoriť publikáciu k problematike športových štatistík v spolupráci s Eurostatom a vytvoriť webovú stránku k relevantným športovým otázkam na úrovni EÚ, ktorá by slúžila ako dokumentačná platforma k osvedčeným postupom. Platforma by ďalej mapovala existujúce iniciatívy a vytvorila by sieť záujmových skupín spájajúcu všetky športové subjekty

•	Zostaviť štatistickú databázu, ktorá by obsahovala dáta všetkých národných ŠSÚ a mohla by tak slúžiť ako základ pre vytváranie politík založených na dôkazoch

•	Uľahčiť pravidelný zber presných údajov o športe a fyzickej aktivite s cieľom zabezpečiť spoľahlivosť, kompatibilitu a porovnateľnosť výsledkov

•	Organizovať konferencie a semináre v oblasti športových štatistík (so zreteľom na konferenciu EÚ o športových štatistikách a jej výsledkoch z roku 2011), ktoré by prepojili vedcov, štatistikov a tvorcov politík. Tie by vytvorili platformu pre diskusie o budúcich výzvach, otázkach a trendoch. Ďalej by tieto stretnutia poskytovali možnosť učiť sa z osvedčených postupov, zdieľať skúsenosti a podporovať prenos vedomostí medzi jednotlivými krajinami a inštitúciami.

Pokiaľ ide o štrukturálne nastavenie budúcej práce na úrovni EÚ v oblasti športových štatistík, treba:
•	Stanoviť ustanovenie následnej Expertnej skupiny EÚ pre Športové štatistiky (nástupca súčasnej expertnej skupiny na XG STAT)

•	Posilniť spoluprácu s Eurostatom vzhľadom na poskytovanie kvalitných štatistických údajov v rámci Európskeho štatistického systému

•	Vytvoriť užšiu spoluprácu s národnými štatistickými úradmi s cieľom podporiť implementačné procesy ŠSÚ v členských štátoch.

Diskusia k zriaďovaniu národných športových satelitných účtov
Nemecko uskutočnilo dve relevantné štúdie zamerané na hospodársky význam športu v Nemecku a na športovú spotrebu domácností v Nemecku a ich športový satelitný účet by mohol byť prezentovaný už na budúcom stretnutí v Mainzi.
Slovensko prezentovalo kroky, ktoré postupne vedú k budúcej tvorbe slovenského satelitného účtu. V súčasnosti sa pripravuje nová legislatíva v športe a je záujem zapracovať do nej tvorbu a aktualizáciu slovenského športového satelitného účtu (SŠSÚ).

5.  Odporúčané závery
• Pokračovať v prípravách na vytvorenie športového satelitného účtu Slovenskej republiky
• Osloviť Štatistický úrad SR so žiadosťou o poskytnutie dát potrebných k tvorbe SŠSÚ
• zvážiť zapracovanie tvorby a aktualizácie slovenského športového satelitného účtu (SŠSÚ) do pripravovaného nového zákona o športe
6.  Prehľad prinesenej dokumentácie a miesto jej uloženia
Materiály sú uložené na sekcii štátnej starostlivosti o šport a mládež MŠVVaŠ SR

7.  Osobitne vyhodnotený očakávaný prínos ZPC
Cieľom expertnej skupiny EÚ "Športové štatistiky" je vytvorenie národných športových satelitných účtov v jednotlivých členských štátoch EÚ.
Štvrté stretnutie expertnej skupiny prinieslo širšiu debatu ohľadom prínosu športových satelitných účtov a dôležitosti pravidelného zberu dát. Na stretnutí bola prezentovaná konečná verzia štúdie na možnú budúcu monitorovaciu funkciu športu v EÚ ako aj odporúčania založené na štúdii.
Expertná skupina privítala aj nových zástupcov členských štátov SE a ES, ktoré prejavili záujem zúčastňovať sa stretnutiach.
8.  Spôsob zverejnenia výsledkov ZPC, prenos získaných informácií
Informácie zo stretnutia boli postúpené v rámci sekcie štátnej starostlivosti o šport a mládež MŠVVaŠ SR.
Súhlasím so zverejnením správy na internete.
Správu vypracoval: Mgr. Ladislav Mravec
Dátum: 26. 3. 2013
Správu schválili:
Ing. Ladislav Čambal- GRS   ..............................................
Ing. Elena Malíková – RO  ..................................................